11. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.29/2510 της 6/13 Σεπτ. 1973  (ΦΕΚ Β΄ 1045) Περί αυξήσεως των υπό του Ταμείου Ασφαλίσεως Ναυτικών Πρακτόρων και Υπαλλήλων καταβαλλομένων συντάξεων. Έχοντες υπ’ όψει: α)Τας διατάξεις των άρθρ. 8 και 9 του Καταστατικού Β΄ Οικονομικής και Ασφαλιστικής Οργανώσεως του Ταμείου Ασφαλίσεως Ναυτικών Πρακτόρων και Υπαλλήλων. β)Τας διατάξεις του υπ’ αριθ. 40/72 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». γ)Γνώμην του Διοικητικού Συμβουλίου του Ταμείου Ασφαλίσεως Ναυτικών Πρακτόρων και Υπαλλήλων, διατυπωθείσαν κατά τας υπ’ αριθ. 2273/3.4.73 και 2274/10.4.73 συνεδριάσεις τούτου, υποβληθείσαν δια της υπ’ αριθ. 2840/22.4.73 αναφοράς του, αποφασίζομεν: 1.Από 1 Αυγ. 1973, αι υπό του Ταμείου Ασφαλίσεως Ναυτικών Πρακτόρων και Υπαλλήλων καταβαλλόμεναι συντάξεις αυξάνονται γενικώς κατά ποσοστόν 10%. 2.Από της αυτής ως άνω ημερομηνίας αναπροσαρμόζονται και τα υπό του Ταμείου καταβαλλόμενα κατώτατα όρια συντάξεως, ως κάτωθι: α)Δια μεν τους αμέσους συνταξιούχους από δραχ. 924 εις δραχ. 1.155. β)Δια τους δικαιούχους από δραχ. 770 εις δραχ. 924. Δια της υπ’ αριθ. Φ.29/525 της 4/20 Μαΐου 1974 (ΦΕΚ Β΄ 521) ωρίσθη ότι δικαιούνται της χορηγηθείσης αυξήσεως δια της ανωτέρω αποφάσεως και οι συνταξιούχοι του Ταμείου των οποίων η έναρξις καταβολής της συντάξεως εμπίπτει εις το μέχρι 31 Δεκ. 1974 χρονικόν διάστημα. 